fi pt fr fi hu fi fi fi fi fi fr fi en fr ceb fi en fi fi fi fi ja fi fi fi fi fi fi fi es fi fr fi fi fi fi fi fi fi fi fi fi fi fi fi fi fi fi fi fi fi fi fi pt pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Musiikin, taiteen ja kulttuurin tutkimuksen laitos
Kulttuuriympäristö on ihmisen ja luonnon vuorovaikutuksesta syntynyttä ympäristöä, joka sisältää erilaisia ajallisia ja tilallisia kerroksia. Yksilöiden ja yhteisöjen suhde ympäristöönsä on jatkuvan muutoksen kohteena. Osa kulttuuriympäristöä on suojeltua tai muutoin määritelty erityisen arvokkaaksi. Laadukas kulttuuriympäristö on hyvinvoinnin ja kestävän kehityksen voimavara, korvaamaton kansallinen omaisuus sekä mielekäs elin- ja toimintaympäristö. Maisterikoulutus laajentaa kulttuuri- ja taideaineiden asiantuntijuutta kulttuuriympäristön muotoutumisen, määrittelyn ja tulkinnan prosesseihin. Maisterikoulutus kouluttaa asiantuntijoita, jotka kykenevät työskentelemään kriittisesti, analyyttisesti ja laaja-alaisesti kulttuuriympäristöalan kotimaisissa ja kansainvälisissä yhteyksissä. Tämän lisäksi koulutuksessa kannustetaan verkostoitumaan alan toimijoiden kanssa ja tuottamaan tietoa monialaisissa ja vuorovaikutteisissa prosesseissa. Koulutuksesta valmistuu filosofian maistereita, joilla on valmiudet ymmärtää kulttuuriympäristöalan kehittymistä, toimia johtajina ja asiantuntijoina monialaisessa ja ristiriitaisessa toimintaympäristössä sekä tunnistaa alan liiketoiminnan mahdollisuuksia. Kulttuuriympäristön tutkimuksen maisterikoulutuksesta valmistuvat työllistyvät johto- ja asiantuntijatehtäviin valtion, maakuntien, kaupunkien ja kuntien hallinnossa sekä yksityisellä sektorilla. Pääaineen ja erikoisosaamisensa mukaan maisterit työllistyvät rakennustutkijoina, taide- ja ympäristökasvattajina ja erikoistutkijoina. Yritystoiminnassa maisterit työllistyvät kulttuuriperintöalan digitaalisten sisältöjen ja palveluiden tuottajina ja kehittäjinä sekä kulttuuriympäristöalan tutkimus- ja suunnittelutehtävissä. Tutkinto antaa valmiudet tieteellisiin jatko-opintoihin.
Maisterikoulutus rakentuu Jyväskylän yliopiston humanistisen tiedekunnan hyväksymien yleisten osaamistavoitteiden mukaisesti. Koulutuksesta valmistunut - hallitsee oman tieteenalansa keskeiset sisällöt ja on syventänyt asiantuntemustaan yhdellä tai useammalla erityisalueella, - osaa tuottaa uutta tietoa ja toimia oman alansa kehittäjänä, - osaa käyttää eettistä harkintaa asiantuntijatehtävissä, - hallitsee monipuolisesti asiantuntijatehtävissä tarvittavat projektityön ja viestinnän taidot, - arvostaa ja osaa kehittää yhteistyötä monikielisissä ja -kulttuurisissa ympäristöissä, - tunnistaa oman osaamisensa vahvuudet ja on omaksunut elinikäisen oppimisen ajatuksen sekä - osaa jäsentää omaa osaamistaan suhteessa työllistymistavoitteisiinsa ja omaa valmiudet tieteelliseen jatkotutkimukseen omalla alallaan. Maisterikoulutus sisältää myös kulttuuriympäristöön liittyviä alakohtaisia osaamistavoitteita. Niiden mukaisesti koulutuksesta valmistunut - tuntee kulttuuriympäristöä koskevien aineistojen hallintaa, hakua ja käytettävyyttä edistävät tiedon organisointi- ja kuvailumenetelmät, - hallitsee kulttuuriympäristökentän oikeudelliset ja eettiset perusteet ja osaa tehdä näihin liittyen perusteltuja kulttuuriympäristöselvityksiä omalta erikoisalaltaan, - hallitsee monipuolisesti kulttuuriympäristöalan johto- ja asiantuntijatehtäviin tarvittavan teoreettisen ja ammatillisen tietopohjan sekä ongelmanratkaisutaidot, - hallitsee kulttuuriympäristöalaan liittyvät prosessit ja toimintaympäristön, - omaa valmiudet osallistua aktiivisesti kulttuuriympäristöä koskevaan keskusteluun sekä - osaa hyödyntää ja soveltaa tutkimustietoa kulttuuriympäristöön liittyvissä työtehtävissä ja ymmärtää alaa koskevan tutkimuksen merkityksen.
! Kulttuuriympäristön tutkimuksen syventävät opinnot, 50 op [Näytä]
! KUOS101 Kulttuuriympäristö (5 op)
! KUOS102 Tutkimusorientaatiot ja menetelmät (5 op)
! KUOS111 Käytännön kulttuuriympäristöprosessit (5 op)
! KUOS112 Kulttuuriympäristö tietovarantona (5 op)
! KUOS113 Eletty ja esitetty ympäristö (5 op)
! KUOS114 Kulttuuriympäristökasvatus (5 op)
! KUOS115 Kulttuuriympäristön suojelu (5 op)
! KUOS151 Työelämäprojekti (5 op)
! KUOS201 Maisterikoulutuksen yhteinen maisteriseminaari (5 op)
! KUOS202 Maisterikoulutuksen yhteinen maisteriseminaari II (5 op)
! Opintosuunnan opinnot, 60 op
Museologian opintosuunnan opinnot, 60 op
! MSLS010 Tutkielmaan liittyvät opinnot I (5 op)
! MSLS011 Tutkielmaan liittyvät opinnot II (5 op)
! MSLS002 Museologian erikoisalat II (5 op)
! MSLS012 Museologian erikoisalat III (5 op)
! MSLS1001 Kypsyysnäyte (0 op)
! MSLS052 Maisterintutkielma (40 op)
Nykykulttuurin tutkimuksen opintosuunnan opinnot, 60 op
! NKTS210 Kulttuuriteoria (5 op)
! NKTS220 Mediakulttuuri (5 op)
! NKTS230 Digitaalinen kulttuuri (5 op)
! NKTS1201 Valinnainen erikoiskurssi (5 op)
! NKTS1001 Kypsyysnäyte (0 op)
! NKTS300 Maisterintutkielma (40 op)
Taidehistorian opintosuunnan opinnot, 60 op
! TAHS112 Tutkielmaa tukeva teoria (5 op)
! TAHS312 Valinnainen erikoiskurssi tutkimuskentältä (5 op)
! TAHS313 Ajankohtainen tutkimus (5 op)
! TAHS410 Tutkielmaan liittyvä sisältöasiantuntemus (5 op)
! TAHS1001 Kypsyysnäyte (0 op)
! TAHS523 Maisterintutkielma (40 op)
Taidekasvatuksen opintosuunnan opinnot, 60 op
! TKAS111 Lähestymistapoja tutkimukseen I (5 op)
! TKAS121 Taiteen ja kulttuurin teoria I (5 op)
! TKAS122 Taiteen ja kulttuurin teoria II (5 op)
! TKAS131 Taidekasvatuksen klassikoita I (5 op)
! TKAS1001 Kypsyysnäyte (0 op)
! TKAS523 Maisterintutkielma (40 op)
! Vapaasti valittavat opinnot, 0 op
! = elementti on merkitty pakolliseksi
[Tee opintosuunnitelma tutkinto-ohjelman pohjalta]